Deklaracija suvereniteta Estonske SSR
<s>Deklaracija suvereniteta Estonske SSR (estonski: Deklaratsioon Eesti NSV suveräänsusest), često nazivana samo Deklaracija estonskog suvereniteta (estonski: suveräänsusdeklaratsioon) dokument je koji je objavljen 16. studenog 1988. godine u jeku Raspjevane revolucije u Estoniji.</s><s>Deklaracija je proklamirala suverenitet Estonije te supremaciju estonskih zakona nad onima Sovjetskog Saveza.</s><s>Estonski je parlament također polagao pravo i na prirodne resurse unutar granica Estonije, što je uključivalo poljoprivredna zemljišta, vode, šume, izvore minerala i sredstava za industrijsku proizvodnju, poljoprirvredu, građevinarstvo, državne banke, promet i javne službe.</s>

<s>Deklaracija suvereniteta bila je posljedica niza povijesnih i političkih okolnosti.</s><s>S jedne strane, Zapad nikada nije formalno priznao sovjetsku okupaciju Baltika te je Estonska vlada u egzilu bila jedina međunarodno priznata vlada Estonije; vlada u egzilu, naravno, također nije priznavala sovjetsku okupaciju te je kroz cijeli Hladni rat polagala pravo na suverenitet na teritoriju Estonije, tvrdeći da je cjelokupni zakonski proces koji je doveo do formiranja Estonske SSR i njezinog pripajanja Sovjetskom Savezu protuzakonit.</s><s>Međutim, za vrijeme Staljina, ideja o estonskom suverenitetu sustavno je gušena, a iako su neki kasniji sovjetski vođe liberalizirali državnu politiku, pitanje estonskog suvereniteta i dalje je bilo zakonski zabranjeno.</s>

<s>Tek kada je Mihail Gorbačov osamdesetih godina proveo značajne reforme (glasnost i perestrojka), politička represija u Sovjetskom Savezu došla je do svoga kraja i to je, posljedično, omogućilo donošenje ove deklaracije, koja će poslužiti kao temelj za obnovu estonske nezavisnosti i suvereniteta 1991. godine.</s><s>Danas se 16. studenog u Estoniji slavi kao Dan deklaracije suvereniteta (estonski: Suveräänsuse deklareerimise päev).</s>

<s>Vidi i 
 O obnovi nezavisnosti Republike Latvije
 Akt o ponovnoj uspostavi Države Litvanije
 Državni kontinuitet baltičkih država</s>

<s>Reference</s>

<s>1988
Estonska Sovjetska Socijalistička Republika
Historija Estonije</s>

